John Lavery

Sir John Lavery, RAA (20a de Marto 1856 – 10a de Januaro 1941) estis Irlanda pentristo plej bone konata pro siaj portretoj kaj militaj priskriboj.

Lavery estis nomumita oficiala artisto en la Unua Mondmilito. Malsano tamen malhelpis lian veturadon al la Okcidenta Fronto. Grava akcidento dum bombatako per zepelino tute finigis sian rolon kiel militartisto. Li restis en Britio kaj pentris ĉefe ŝipojn, aviadilojn ktp. Dum la militjaroj li estis amiko de la familio de H. H. Asquith kaj pasigis tempon kun ili en ilia rezidejo, pentrante portretojn kaj idiliecajn pentraĵojn kiel "Somero sur la rivero" (nun en la Hugh Lane Gallery).

Li kaj lia edzino, Hazel, estis implikitaj en la Irlanda Milito de Sendependeco kaj en la Irlanda Enlanda Milito. Ili disponis la uzadon de sia Londona hejmo al la Irlandaj negocistoj dum la negocado kondukanta al la Angl-Irlanda Traktato. Post la murdo de Michael Collins, Lavery pentris "Michael Collins, Love of Ireland", (nun en la Hugh Lane Gallery). Dum la 1930-aj jaroj li revenis al Irlando kaj pluhavis bonajn rilatojn kaj kun Dublino kaj kun Belfasto.

 Galerio 

Kategorio:Irlandaj impresionismaj pentristoj‎
Kategorio:Irlandaj pentristoj
Kategorio:Britoj de la unua mondmilito